Solbakken og FCK til dansk cupfinale
Den norske treneren har løftet FCK og jakter både liga- og cupgull i sin comebacksesong. Torsdag ble billetten til cupfinalen sikret med uavgjort på bortegress. Nordsjælland trengte seier på hjemmebane etter 0-1-tapet i København og startet friskt. Etter rot i FCK-forsvaret scoret Mario Ticinovic allerede etter tre minutter. Solbakkens menn spilte seg etter hvert tilbake i kampen, men angrepsprofilen Andreas Cornelius lignet en skygge av seg selv. Derfor var det godt at spissmakker Igor Vetokele var en stadig trussel for FCN-forsvaret. I det 59. minuttet headet den lille belgieren inn utligningen som sørget for at vertene trengte to mål for å avansere fra semifinalen. Det fikk de aldri, og dermed gikk FCK-spillerne seirende av banen. Laget nådde sin niende cupfinale og møter AaB i Parken 15. mai. AaB avanserte onsdag til finalen med 5-2 over Horsens. Dansk cup fotball torsdag, semifinale 2. kamp: Nordsjælland - FC København 1-1 (sammenlagt 1-2). Spilt onsdag: AaB - Horsens 2-1 (sammenlagt 5-2). Finalen spilles i Parken i København 15. mai.
Med 1-1 borte mot Nordsjælland vant FC København 2-1 sammenlagt i semifinalen. Dermed kan Ståle Solbakken se fram til cupfinale mot AaB hjemme i Parken neste måned.